**З А П И С Н И К**

од 31-та седница на Советот на ОпштинаАеродром, одржана на 25.08.2023 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. СањаНесторовскаЛазарова |
| 10.Лидија Стаменкова | 26. ДејанРистовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советот и Советот може полноважно да одлучува.

Претседателот извести дека на седницата он-лине се поврзани Советниците Оливер Миланов, Маријана Столевска Тасиќ и Горан Костовски

Претседателот отвори расправа по однос на Записникот на 30-та седница на Советот.

За збор се јави Советничката Вангелина Мојановска каде што даде забелешка по однос на записникот во делот на нејзиното Советничко прашање

Бидејќи никој друг не побара збор Претседателот го стави на гласање Записникот заедно со дадената забелешка.

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред

Од страна на Градоначалникот:

1.Предлог-Одлука за давање мислење на Програмата за прганизирање екскурзии,излети и други вонучилишни активности на учениците од l до lX одделение во учебната 2023/2024 година на ООУ „Гоце Делчев“ –Општина Аеродром, Скопје

2.Предлог-одлука за давање согласност за примање на донации од страна на Државна видеолотарија- Аустриа Касинос ДОО Скопје на опрема за уредување на ракометно-фудбалсо, кошаркарско и детско игралиште

Од страна на ЈП за стопанисување на јавно осветлување:

1. Предлог-одлука за давање согласност на Одлуката за донесување на Годишен план за вработување на ЈП за стопанисување на јавно осветлување за 2024 година
2. Предлог-заклучок за усвојување на Информација во врска со настанатите штети врз системот на Јавното осветлување на Општина Аеродром, предизвикани од невремето што ја зафати Општината на 23.07.2023

И од страна на Советничката група на коалицијата „Најдоброто за мојата општина“

1. Предлог-одлука за измена на Одлуката за избор на претседатели и членови на комисии на Советот на Општина Аеродром

Претседателот отвори расправа по однос на предлозите.

За збор се јави Советникот Милутин Ристески и напомена дека поради тоа што непосредно пред почетокот на Седницата добиле информации од Претседателот на Советот дека Советничката група на ВМРО-ДПМНЕ нема да ја поддржи оваа Одлука и со тоа нема мнозинство за усвојување на Одлуката која што е предложена.Советникот напомена дека ја повлекува Предлог-одлуката

За збор се јави Советникот Дарко Масларковски и во однос на истата точка напомена дека несериозно е да не се поддржи за да има некаков баланс,бидејќи ако Советникот делува како независен,тогаш во принцип треба да има од опозицијата членови во комисиите.

Бидејќи никој друг не побара збор, Претседателот го заклучи претресот и го стави на гласање предлозите поединечно.

**Предлог-Одлука за давање мислење на Програмата за прганизирање екскурзии,излети и други вонучилишни активности на учениците од l до lX одделение во учебната 2023/2024 година на ООУ „Гоце Делчев“ –Општина Аеродром, Скопје**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за давање согласност за примање на донации од страна на Државна видеолотарија- Аустриа Касинос ДОО Скопје на опрема за уредување на ракометно-фудбалсо, кошаркарско и детско игралиште**

**ГЛАСАА: ЗА – 15 советници ПРОТИВ – 1 советник ВОЗДРЖАНИ- нема**

Се констатира дека предлогот е усвоен

**Предлог-одлука за давање согласност на Одлуката за донесување на Годишен план за вработување на ЈП за стопанисување на јавно осветлување за 2024 година**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-заклучок за усвојување на Информација во врска со настанатите штети врз системот на Јавното осветлување на Општина Аеродром, предизвикани од невремето што ја зафати Општината на 23.07.2023**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

Претседателот констатираше дека Предлогот за дополнување на дневниот ред со точката Предлог-одлука за измена на Одлуката за избор на претседатели и членови на комисии на Советот на Општина Аеродром е повлечена од предлагачот

**Претседателот го стави на гласање дневниот ред со дополнувањето.**

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека дневниот ред за 31-та седница е усвоен

Претседателот на Совет извести дека точка 3 Предлог-заклучок за усвојување на Извештај за работа на ПСОН „Аеродром“ за првите шест месеци од 2023 година, непосредно пред седницата командирот на ПСОН „Аеродром“ извести дека не може да присуствува на Седницата и поради тоа Претседателот констатираше дека точката е повлечена

Претседателот напомена дека точка 1 од предложениот дневен ред е повлечена и ќе оди без нејзе. Заедно со исправката која што ја најави Претседателот уште еднаш го стави на гласање дневниот ред со повлечената точка Предлог-заклучок за усвојување на Извештај за работа на ПСОН „Аеродром“ за првите шест месеци од 2023 година, непосредно пред седницата командирот на ПСОН „Аеродром“

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека дневниот ред со измените е усвоен

Претседателот напомена дека непосредно пред седницата поделен е пречистен текст на дневниот ред, со тоа што без точка 3 и 12 кои што се наведени во пречистениот текст, по редослед согласно наведеното предлага согласно деловникот да се измени како таков дневниот ред и да се работи по тој дневен ред на оваа седница на Советот.

За измена на редоследот на точките **ГЛАСАА: ЗА – 15 советници ПРОТИВ –нема ВОЗДРЖАНИ- нема**

**Се премина на точките од дневниот ред**

**1-ва точка-Предлог-одлука за измени и дополнувања (ребаланс) на Буџетот на Општина Аеродром за 2023 година.**

Претседателот отвори расправа по поднесените амандмани.

Поднесени се 1 (еден) амандман од страна на Градоначалникот, 6 (шест) од Советничката група на коалицијата „Најдоброто за мојата општина“

**-Амандман, поднесен од Градоначалникот-архивски број 09-262/3 од 24.08.2023 година**

Предлагачот го образложи Амандманот и напомена дека овој амандман се предлага за купување на столчиња и креветчиња за детска градинка.Предлагачот напомена дека Директорката има обезбедено дел од финансиските средства, а ние вршиме дополна во делот кој што им недостасува за да може да го распише тендерот и да се изврши оваа набавка. Исто така предлагачот напомена дека намалуваме во делот од ставката родова еднаквост, поради тоа што од таа ставка немаат користено средства, а веќе сме пред крајот на годината и сметаат дека најсоодветно е од таа ставка да биде намалувањето

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

 Се констатира дека амандманот е усвоен.

Амандмани поднесени од Советничката група на коалицијата „Најдоброто за мојата општина“

**Амандман 1 архивски број 09-278/1 од 24.08.2023 година**

Предлагачот Вангелина Мојановска образложи дека амандманот се однесува за зголемување на паричната помош за новороденче. Советничката смета дека крајно време е да се зголеми сумата, поради тоа што неколку години се дава оваа сума, а знаеме дека цените растат. Исто така Советничката напомена дека истата сума која што ја предлагаат, Градоначалникот ја имал планирано во својата програма и смета дека ќе најде можност, средства од каде можат да се пренаменат. Советничката смета дека нема да биде оштетен буџетот на Општината, а ќе им се помогне многу на младите родители.

Претставник од секторот за финансии се произнесе по однос на амандманот и образложи дека во врска со овој амандман направена е анализа, контото од кое што се предлагада се намалат средствата е веќе врзан со договор кој што е распишан од страна на Општината.

Претседателот отвори расправа, за збор се јави **Советничката Благица Сековска** и напомена дека Советниците не знаат од кои конта може да се скрати, а од кои не може да се скрати. Советничката напомена дека доколку некој амандман е навистина добар и доколку некој амандман има за цел да помогне на жителите на Општина аеродром не и е јасно зошто несоодветноста на контата од кое што се земаат средствата претставува причина да се исфрли добар амандман, напротив Советничката смета дека доколку некој добар амандман како идеја е прифатлив службите треба да бидат задолжени да најдат конто кое што тие средства ќе се префрлат. Советничката напомена дека сето ова личи како најдување начин за доокопирање на предлозите на опозицијата и од тие причини Советничката партија Левица за овој ребаланс немаат никакви амандмани

**Советникот Милутин Ристески** се јави за збор и напомена дека ова ветување е дел од Програмата на Градоначалникот и тоа со рок до крајот на 2022 година. Отука Советникот нагласи дека за ова гласаа 18.000 граѓани на Аеродром кој што одлучија да го поддржат Градоначалникот Тимчо Муцунски и Советничката група на ВМРО-ДПМНЕ, да бидат Власт во Општина аеродром.

**Советникот Васе Канзуров** се јави за збор и напомена дека овие средства се земени од ставката привремени вработувања, привремените вработувања постојат затоа што не се дадени средства од Централната власт за да се пополнат службите со оние што одат во пензија и ако земеме од таа ставка и ќе се дадат за новороденчиња ќе не можат да се префрлат тие средства што се предвидени за предходниот ребаланс.

Советникот Милутин Ристески се јави за реплика на Советникот Васе Канзуров и кажа дека Општинската администрација во Аеродром се плаќа од буџетот на Општината, а не од Централниот буџет. Исто така Советникот напомена дека за средствата одлучуваат они како мнозинство во Советот

**Советничката Вангелина Мојановска** се јави за збор и напомена дека бидејќи се работи за амандманот кој што она го предложи и доколку не се контата усогласени секторот за финансии може да укаже и да каже дека Предлогот е добар, се прифаќа, меѓутоа може од тоа конто или од друго каде што може.Советничката напомена дека не се финансиски работници, ама затоа има служба која што може да помогне и да предложи и поради тоа не се согласува со ваков технички одговор

**ГЛАСАА: ЗА – 12 советници ПРОТИВ – нема ВОЗДРЖАНИ- нема**

 Се констатира дека амандманот не е усвоен

**Амандман 2 архивски број 09-279/1 од 24.08.2023 година**

Предлагачот Вангелина Мојановска образложи дека овој амандман го предлагаат затоа што сметаат дека ќе биде од корист на родителите и нема да биде голем товар на Општината, овие средства до 5 илјади да бидат обезбедени и да им се доделат на сите првачиња

Претставник од секторот за финансии се произнесе и напомена дека и овој амандман не се прифаќа поради тоа што започната е исплата на средства за првачињата и ќе треба некој да добиваат по 3.500, а некои по 5.000

Претседателот отвори расправа, за збор се јави Советничката Вангелина Мојановска и напомена дека не мислела на оние сега што ќе се пријават, овој амандман го предлага за сите ученици кои што се запишани во прво одделение, се однесува и на оние кои што веќе добиле. Советничката напомена дека може Општината да обезбеди, ги има сите податоци кои што се потребни за децата. Исто така Советничката кажа дека повторно одговорот е од техничка природа и смета дека не е во ред затоа што има други начини да кажат од каде има слободни средства или од каде можат да се применат и ќе помогнат за да помине амандманот, а ова е повеќе дека не сака да се реализира од причини што опозиција предлага отколку дека сака да се помогне на првачињата.

**Претседателот на Совет** напомена дека се согласува со Советничката дека грижата треба да биде за сите ученици и замоли да прашаат кога ќе добијат книги од Министерот од нивната партија, да образложи кога дечињата ќе добијат учебници поради тоа што многу се загрижени за учениците

**Советничката Вангелина Мојановска** се јави за реплика и кажа дека прашањето е доставено на погрешно место од причина што има Министри и Министерства, а Оптината соработува со тоа Министерсвто. Советничката напомена дека како наставник реагира и бара да има учебници, меѓутоа не е местото на прашањето на оваа седница

**Претседателот на Совет** се јави за контра реплика на Советничката Ванеглина Мојановска каде што кажа дека ако она како просветен работник смета дека надоместокот е побидет од учебниците за еден образовен процес, тогаш да каже дека е тоа така и ќе го изгласаат

**Советникот Васе Канзуров** се јави за збор и напомена дека пак не е кажана ставката од каде се земени парите за надоместокот за првачиња. Советникот напомена дека колку што прочитал од материјалите тоа се средства за капитални инвестиции уредување на градежни земјишта и според Советникот кога ќе се уреди градежното земјиште, кога ќе се изгради зграда и кога ќе дојдат млади и брачни парови и ќе се зголеми бројот на децата

**Советникот Љупчо Недески** се јави за реплика и напомена дека кога ќе се реализираат сите предвидени средства, тогаш ќе бидат они како опозиција најзадоволни од работењето на Градоначалникот.

**ГЛАСАА: ЗА – 10 советници ПРОТИВ – нема ВОЗДРЖАНИ- нема**

 Се констатира дека амандманот не усвоен

**Амандман 3 архивски број 09-280/1 од 24.08.2023 година**

Предлагачот Милутин Ристески образложи дека се работи за амандман кој што се обезбедуваат средства во износ од 8.000.000 денари за реконструкција за улицата Симеон Кавракиров во Мичурин и тоа на потегот на крстосницата со ул Фрањо Клуз, ул Руди Чајавац и Кузман Јосифовски Питу се до Транспортен Центар.

Претставник од секторот за финансии се произнесе и напомена дека амандманот не се прифаќа

Претседателот на Совет отвори расправа, за збор се јави Советникот Милутин Ристески и напомена дека ќе беше убаво да образложат зошто амандманот не се прифаќа иако немаат обврска претставниците од секторите, ќе беше убаво и Градоначалникот да е таму исто како што за буџетот одговорил дека е предвидена реконструкција за оваа улица така и сега повторно да одговори до каде е со тоа, меѓутоа Советникот напомена дека очигледно се работи за недостаток на политичка воља да се реализираат некои проетки. Советникот даде забелешка дека не е коректно претставниците на администрацијата да мора да одговараат на прашања без никакво образложение.

**ГЛАСАА: ЗА – 11 советници ПРОТИВ – нема ВОЗДРЖАНИ- нема**

 Се констатира дека амандманот не усвоен

**Амандман 4 архивски број 09-281/1 од 24.08.2023 година**

Предлагачот Милутин Ристески образложи дека се работи за реконструкција на улица Фрањо Клуз која што се наоѓа во стар Аеродром и тоа на потегот од улицата кај крстосниците Симеон Кавракиров, Руди Чајавец и Кузман Јосифовски Питу се до крстосниците на учица Трета Македонска Бригада

Претставник од Финансиските служби се произнесе и образложи дека согласно информациите од надлежниот сектор оваа улица не е во надлежност на Општината и поради тоа амандманот не се прифаќа

**ГЛАСАА: ЗА – 7 советници ПРОТИВ – нема ВОЗДРЖАНИ- нема**

 Се констатира дека амандманот не усвоен

**Амандман 5 архивски број 09-282/1 од 24.08.2023 година**

Предлагачот Љупчо Недески образложи дека овој амандман е за отпочнување на исплата на 600 денари спортска субвенција на секое дете

Секторот за финансии се произнесе и напомена дека веќе имаме активност, сите првачиња одат на базен и лица со посебни потреби од сите одделенија и би сакале да се реализираат вакви активности , меќутоа дотациите што ги добиваат од Државата за надоместување на обврските за кои што треба да добиваат пари од Државата се минимални, односно се соочени со ситуација да не можат да ги исплаќаат и платите поради малата дотација. Претставникот од финансискиот сектор напомена дека реаирано е до Министерството, доколку тие направат одредена корекција која што им е ветена тогаш може да се размислува за вакво нешто и напомена дека амандманот не се прифаќа

Претседателот отвори расправа, за збор се јави Советникот Љупчо Недески и напомена дека жал му е што Градоначалникот не е тука за да му постави прашање како планирал да ја води Општината, дали цело време со помош од Државата или да превземе и он некои мерки

Советникот Даниел Самарџиски се јави за збор и напомена дека се надевал дека овој амандман ќе бил прифатен и жал му е што некој родител што има талентирано дете, а нема 600 денари да му плаќа месечно нема поддршка

Советникот Васе Канзуров се јави за збор и напомена дека 600 денари е минимална сума на децата да се помогне, но сепак според него прифатена е помошта за привремено вработување во училиштата каде што нема средства за редовно вработување и поважно според него е учениците во основното образование да бидат навремено воспитувани и да имаат учителки и наставнички.

Советникот Милутин Ристески се јави за реплика и напомена дека дотациите што се уплаќаат се наменети исклучливо за плати и средствата од дотациите не можат да се користат за ништо друго.Советникот напомена дека 600 денари е навистина минимална сума, меѓутоа амандманот се однесува во плата на тие 600 денари затоа што такво било ветувањето на Градоначалникот

**ГЛАСАА: ЗА – 10 советници ПРОТИВ – нема ВОЗДРЖАНИ- нема**

 Се констатира дека амандманот не усвоен

**Амандман 6 архивски број 09-283/1 од 24.08.2023 година**

Предлагачот Даниел Самарџиски образложи дека амандманот се однесува за проекти за новоформирани микро претпријатија од страна на жители на општината на територијата на Општина аеродром, а со тоа се овозможува да се доделат средства во износ од 150.000 денари во првата година од формирањето на првите 50 микро претпријатија.Советникот напомена дека целта на амандманот е да се поддржи младите да останат тука, да создаваат и да работат тука.

Претставник од сектор за финансии се произнесе по однос на амандманот и напомена дека амандманот не се прифаќа

**ГЛАСАА: ЗА – 7 советници ПРОТИВ – нема ВОЗДРЖАНИ- нема**

 Се констатира дека амандманот не усвоен

**Претседателот отвори расправа по Предлог-одлука за измени и дополнувања (ребаланс) на Буџетот на Општина Аеродром за 2023 година**

**Советникот Дарко Масларковски** се јави за збор и напомена дека повторно се користат средства од култура и напомена дека жал му е што и покрај 4.000.000 кои што ги одобриле во Декември сега да има кратење од таа ставка на половина што остануваат средства за целата година за култура 2.000.000 кој што не може да се спореди со еден буџет на еден нормален фестивал за театар, музички настан и сл. Советникот напомена дека не знае како може да си дозволиме најголемата Општина полна со уметници да нема простор каде би твореле и тие минимални средтсва кои што се обезбедени повторно се кратат.

**Советничката Благица Сековска се јави за збор** и напомена дека втора година по ред кога се прави ребалансот на буџетот забележува голема дискрепанца помеѓу планираните и реализираните приходи и трошоци, што за нејзе како граѓанин на Општина Аеродром претставува загрижувачки факт. Советничката праша ако оваа дискрепанца продолжи вака ја интересира како планира Општината да ја пополнува оваа дупка од година во година ако знаеме дека најголем прилив досега имало од комунали, што според нејзе не е во ред бидејќи продажбата на државното земјиште има крај, од една страна не е бесконечно а од друга страна непланското градење иако е со дупови, во суштина е неплански на штета на квалитетот на граѓаните. Советничката праша како планира Општината од година во година оваа дискрепанца која што настанува помеѓу планираните и реализираните приходи и расходи да ја пополнува.

Претставник секторот за финансии даде одговор по однос на поставеното прашање

**Советничката Благица Сековска** се јави за реплика и напомена дека она што сакала да го каже е дека не е во ред дотациите кои што се неопходни за функционирање на општината да бидат резултат на политичка асимпатија, бидејќи тие дотации служат за да се подобри квалитетот на животот на луѓето кои што живеат во Општината

**Советникот Милутин Ристески** се јави за збор и напомена дека дотациите се средства кои што одат од Централниот буџет во Општинскиот буџет и се наменети исклучиво за плати, ако доцнат или ако не се доволни тоа е расправа која што треба да се оди во собрание.

**Советникот Васе Канзуров** се јави за реплика и напомена дека не зборат за намалување на дотациите, има определена сума на пари која што треба да се даде.Советникот напомена дека мора да ги плати средствата Централната власт која по законот за локална самоуправа се изгласани на референдум 2004 година.

**Советникот Милутин Ристески** се јави за контра реплика и напомена дека се расправа за овој буџет, а не за централниот буџет.Советникот напомена дека ако се недоволни и не се исплаќаат тоа треба да го дискутираат пратениците од ВМРО во Собрание

**Советникот Дарко Масларковски** се јави за реплика на Советникот Милутин Ристески и напомена дека иако немаат големо искуство живеат во оваа земја и знаат дека политичката припадност е нешто најважно и од тоа зависи и централната и локалната власт.

**Советникот Милутин Ристески** се јави за контра реплика и напомена дека мора да реагира на ставањето еднаквост на однесувањето на СДСМ и ВМРО-ДПМНЕ, Советникот напомена дека постојано ги изедначуваат и постојано го нормализираат на тој начин тоа политичко инаетење. Советникот кажа дека не се исти и токму на тоа е реакцијата дека успеале да ги изманипулираат

**Советничката Благица Сековска** се јави за збор и напомена дека никој не е изманипулиран, а за изаедначувањето ако ги изаедначуваат ќе биде на нивна штета.

**Советникот Љупчо Ацковски** се јави за збор и во контекст на немање средства напомена дека беше дадено пред неколку седници предлог кој што беше изгласан за намалување на комуналиите во Горно Лисиче на 50 %. Советникот побара да го поддржат тоа, да се ургира да помине во Град Скопје.

Бидејки никој друг не побара збор Претседателот ја стави на гласање точката заедно со усвоениот амандман

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

 Се констатира дека Ребалансот на Буџетот на ОА за 2023 година е усвоен

**2-ра точка- Предлог-Одлука за измена на Одлуката за извршување на Буџетот на Општина Аеродром за 2023 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

 Се констатира дека Одлуката е усвоена

**3-та точка**- **Предлог-Одлука за давање согласност на тримесечен извештај (април, мај и јуни 2023 година) за финансиско работење на Јавното претпријатие за стопанисување на јавно осветлување на Општина Аеродром.**

**Советникот Дејан Ристоски се јави за збор** и праша зошто расипаните сијалици ги менуваат со исти такви нови и зошто не се инсталира лед сијалици кои што се штедливи.Исто така Советникот напомена дека по пријава на жител по потегот од позади Капитол кај зелените згради не светат сите канделабри.

Директорот на Јавното Претпријатие за осветлување напомена дека за пријавата веднаш ќе се реагира , во однос на замената на сијалиците напомена дека не можат на постоечките апаратури да се инсталираат лед сијалици и не можат да се менуваат само сијалиците.

**Советникот Дарко Масларковски** се јави за збор и постави прашање до Директорот на јавното претпријатие за осветлување дали размислуваат и дали имаат можност да аплицираат некакви проекти кои што овие сијалици би ги замениле со лед сијалици

**Директорот на Јавното Претпријатие** одговори дека има идеја да се аплицира, прво мора да се изработи статијата што е во тек на изработката па потоа може да се размислува каде може да се аплицира за замена

**Советникот Васе Канзуров** се јави за збор и кажа неколку бројки во однос на сметките за електрична енергија потрошени за ова Јавно осветлување комперативно 2022/2023 година. Советникот напомена дека во Јануари 2022 сметката била 6,9 милиони денари во 2023 паднала на 2,1 милиони денари, во Февруави 2022 5,3 паѓа на 1,7.Советникот напомена дека вкупната заштеда со подобро менаџирање Јавното Претпријатие кое располага од Иницијативата на Градоначалникот и ВМРО-ДПМНЕ изгласано на Совет вкупната разлика за заштеда изнесува 22.000.000 денари.

**Советникот Дарко Масларковски** се јави за реплика и напомена дека они на самото формирање кога излагале на дискусии прашањето им било дали има направено студија, дали има капацитет, каков е планот, дали тоа Јавно Претпријатие ќе може да сервисира, дали има возила. Советникот напомена дека биле коректни во нивните критики, исто така Советникот напомена дека дека во ред е што се заштедува средства, меѓутоа беше формирано брзински. Советникот постави прашање до Директорот на Јавното Претпријатие за осветлување кога ќе се менуваат сијалиците или оние што во невреме наастрадале, дали ангажираат друга компанија за камион или има во претпријатието.

**Советникот Васе Канзуров** се јави за реплика и напомена дека во координација со Директорот Ѓорѓиевски бил на терен и кажа дека 4 години 40 сијалици не светеле во Мичурин. Советникот напомена дека предходниот Градоачалник што бил 4 години во изолација и за жал нивната општинска власт не успеале да ги сменат сијалиците во Мичурин. Советникот Канзуров кажа дека со детален список доставен до Јавното Претпријатие биле сменети за два дена.

**Советникот Љупчо Недески** се јави за реплика на Советникот Васе Канзуров и напомена да не се шират дезинформации, бидејќи претходниот Градоначалник бил најзаслужен за новиот парк со осветлување и замоли во иднина да се воздржи од непотребни коментари

**Советникот Васе Канзуров** се јави за контра реплика и го спомна уште еднаш предходниот Градоначалник кој ги оставил во темница поради 40 непроменети сијалици, а новото Претпријатие ги замени за еден ден

**ГЛАСАА: ЗА – 15советници ПРОТИВ –1 советник ВОЗДРЖАНИ- нема**

Се констатира дека одлуката е усвоена

**4-та точка од дневниот ред** –. **Предлог-заклучок за усвојување Квартален извештај за извршување на Буџетот на Општина Аеродром за вториот квартал од 2023 година**

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека Заклучокот е усвоен

**5-та точка** од дневниот ред – **Предлог-програма за измена на Програма (Ј) Комунални дејности на подрачјето на општина Аеродром за 2023 година**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**6-та точка** – **Предлог-програма за измена на Потпрограма (ФА) уредување на градежно земјиште (капитални трошоци) на подрачјето на општина Аеродром за 2023 година.**

**Советникот Милутин Ристеси се јави за збор** и постави прашање до раководителот на секторот, бидејќи Градоначалникот кога се усвојувал буџетот во Декември кажал дека е планирана реконструкција на улицата Симеон Кавракиров, а Советникот не можел да ја најде во материјалите па постави прашање дали тоа е планирано или таа ставка се вика на друго име

Претставник од службите даде одговор на поставеното прашање

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Програмата е усвоена.

**7-ма точка** -**Предлог-програма за измена на Програма (Р) заштита на животната средина и природа на општина Аеродром за 2023 година**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

 Се констатира дека Програмата е усвоена

**8-ма точка** - **Предлог-Одлука за давање на согласност за надоместување на дел од трошоците на граѓаните на подрачјето на Општина Аеродром за набавка на велосипеди и електрични тротинети**

**ГЛАСАА: ЗА –26 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**9-та точка од дневниот ред -Предлог-Одлука одобрување на дополнителни финансиски средства на основни училишта на територијата на Општина Аеродром**

**ГЛАСАА: ЗА – 25советници ПРОТИВ – нема ВОЗДРЖАНИ- нема**

 Се констатира дека Одлуката е усвоена.

**10-та точка**- **Предлог-Одлука за давање на времено користење на движни ствари машини за одлагање на цврст отпад**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**11-та точка** **повлечена** - **Предлог-Одлука за измена на Одлуката за избор на претседатели и членови на комисии на Советот на Општина Аеродром**

**12-та точка** - **Предлог-Одлука за давање мислење на Програмата за организирање екскурзии за учебната 2023/2024 година на ООУ „Браќа Миладиновци“-Општина Аеродром, Скопје**

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

 Се констатира дека Одлуката е усвоена.

**13-та точка**- **Предлог-одлука за давање мислење на Програмата за организирање екскурзии, излети и други вонучилишни активности на учениците од l до lX одделение во учебната 2023/2024 година на ООУ „Гоце Делчев“- Општина Аеродром, Скопје**

**ГЛАСАА: ЗА – 25советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**14-та точка** - **Предлог-заклучок за усвојување на Годишни извештаи за работа на основните училишта на територија на Општина Аеродром за учебната 2022/2023 година**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека Заклучокот е усвоен.

**15-та точка** - **Предлог-одлука за донесување на Годишни програми за работа на основните училишта на територија на Општина Аеродром за учебната 2023/2024 година.**

**Советничката Милка Тримчевска се јави за збор** и напомена дека во врска со точката била одржана комисија за образование и култура и дека усвоени се Програмите онака како што се поставени во рамките на законската регулатива.Советничката напомена дека Годишните програми се доставени законски, меѓутоа на 21 потпишани од Директорот од биро за развој на образованието, а доставени се во училиштата на 22 овој месец, значи вонзаконските норми се доставени насоки за планирање, организирање и реализација на наставата од прво до шесто одделение. Советничката напомена дека ова го кажува затоа што сите тие насоки се многу различли, дополнителни и хаотични во однос на планирањето на годишната програма на училиштето.Исто така Советничката нагласи дека доколку овие насоки се спроведуваат во училиштата, а веќе се поставени како такви, дека дополнително би требало Годишните пограми да трпат анекси со дополнување и со измени затоа што Министерството за образование со своите органи некаде подзатаило и прави еден дополнителен хаос во Годишните програми. Советничката постави прашање до раководителот на секторот дали од Министерството за образование има доставено некакви насоки во однос на поставувањето на годишната пограма

Претставник од секторот даде одговор на поставеното прашање

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**16-та точка**–**Предлог-одлука за давање согласност на Годишен план за вработување на ЈУДГ „Буба Мара“ за 2024 година**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**17-та точка-Предлог-одлука за доделување еднократна парична награда за најдобар ученик на генерација од осноните училишта на територија на Општина Аеродром за учебната 2022/2023 година.**

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**18-та точка- Предлог-одлука за давање согласност за склучување Договор за донација (Извештај за дефинирање на сеизмички параметри)**

**ГЛАСАА: ЗА – 25 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**19-та точка- Предлог-одлука за утврдување бесправен објект за кој може да се изврши вклопување на објектот во урбанистичко-планска документација (објект бр.1 на КП 2932/8 КП 2623/1, КП 2932/12, КП 2932/7, КП 6726/1 КО Кисела Вода 2).**

**ГЛАСАА: ЗА – 18советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**20-та точка-Предлог-одлука за давање согласност за примање на донација од страна на Државна видеолотарија- Аустриа Касинос ДОО Скопје на опрема за уредување на ракометно-фудбалско, кошаркарско и детско игралиште**

**Советникот Дарко Масларковски се јави за збор** и напомена дека ова е во најдобра мера детско , кошаркарско игралише и замоли и таму да нема дека е од плочкици уредено игралиштето. Исто така советникот напомена дека повеќе не гласаат вакви донации од сомнителни извори.

**ГЛАСАА: ЗА – 21советници ПРОТИВ –1 советник ВОЗДРЖАНИ- нема**

Се констатира дека Одлуката е усвоена

**21-ва точка-Предлог-одлука за давање согласност на Одлука за донесување на Годишен план за вработување на ЈП за стопанисување на јавно осветлување на 2024 година**

**ГЛАСАА: ЗА – 15советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**22 точка-Предлог- закличок за усвојување на Информација во врска со настанатите штети врз системот на Јавното осветлување на Општина Аеродром, предизвикани од невремето што ја зафати Општината на 23.07.2023**

**ГЛАСАА: ЗА – 16советници ПРОТИВ –нема ВОЗДРЖАНИ- нема**

Се констатира дека Заклучокот е усвоен

**23-та точка-Советнички Прашања**

Советникот Милутин Ристески постави прашања

-Прашање што се однесува на Дупот ЈИ 09 блок 0901 кое што зафаќа територија од Лисиче.Добив информација од граѓанин, жител на Населба Лисиче дека во одговор на неговиот анкетен лист на последната јавна анкета поврзано со цевководниот, односно гасоводот кој што поминуа од планираната висококатница на самиот агол на булеварите Србија и 12-та Македонска Бригада, добил одговор дека Општината има позитивно мислење од АД- ГАМА. Со оглед на тоа што АД-ГАМА веќе не постои, туку е споено со националните енергетски ресурси НОМАГАС кое што е ново Акционерско друштво кое се занимава со гасовод, отука ме интересира дали постои позитивно мислење од НОМАГАС или можеби некое старо позитивно мислење од АД-ГАМА.Би сакал доколку постои позитивно мислење од АД-ГАМА во писмен одговор да го добијам одговорот на ова прашање, а доколку не постои позитивно мислење од АД-ГАМА прашањето ми е зошто на граѓанинот така му е одговорено.

-Во однос на прашањето поврзано со граѓаните на улица Венијамин Мачуковски бр 1А од Мичурин добив одговор од одделението за инспекциски работи во кој што се вели дека опожарената куќа на улица 710 бр 1А е предмет на легализација, барањето со бр 23-8609/1 од 23.08.2011 година. Она што го барам јас и граѓаните е да се реши овој проблем , доколку таа куќа не исполнува услови да биде легализирана граѓаните бараат да биде одбиено ова барање и тој објект да биде срушен. Како што кажав и претходните седници не е решение проблемот да излезе одделението за инспекциски работи да констатирафактичка состојба.Во одговорот пишува дека излегло одделението на терен, констатирало дека постои објект за кој што има поднесено барање за легализација и дека од страна на инспекторатот побарано е да се реши прашањето со легализацијата.Ја замолувам Општината до крај да ја заврши работата овој предмет по итна постапка овој предмет да се најде и да се одговори, доколку тој објект исполнува услови за леглизација тогаш легализирајте го и да знаат граѓаните да ги тужат приватно сопствениците на објектот, доколку не исполнува услови за легализација тогаш по итна постапка да биде истото одбиено и тој објект да се сруши или во најмала рака да го исчистите просторот околу тој приватен објект кој што е Државно земјиште и кој што е постојано трупан со ѓубре од тие диво населени лица на тој објект.

-Прашање од предходната седница, се појави во јавноста информација дека договорот на Општина Аеродром со Јавното Претпријатие Дрисла е истечен во Март месец годинава, па прашањето ми е ако е тоа точно каде Општина Аеродром од Март месец до сега го одложува насобраниот отпад кој го собираат службите на Општина Аеродром

Советникот Дарко Масларковски постави прашања

-Дали има податоци колку земјиште имаме на располагање, државно Општинско земјите

-Сакам да ги добијам сите парцели од железничка до Долно Лисиче кој што се продадени изминатите 5 години и за која намена.

-Дали има план за вработување во Општина Аеродром и дали е зголемен бројот на хонорарно вработени лица во Општина Аеродром

-Како е задоволен Градоначалникот од приватната компанија која што е задолжена за хигиената, онаа приватна компанија која што доби тендер од 300.000 евра.Како е задоволен Градоначалникот, дали ја следи работата, поради тоа што граѓаните не се задоволни и коментарите и општиот впечатокот е дека Општината никогаш не била повалкана.

Советничката Милка Тримчевска постави прашање

-знам дека Општината има одредена динамика за подобрување на условите на граѓаните, конкретно би говорела по нешто што е забележано од моите сограѓани и соседи по однос на поставувањето на клупи и канти за отпадоци. Мене ме интересира со оглед на динамиката, кога најбрзо би можело да се направи санација, особено во потeгот 61,63,65,35 и 39 и некои основни работи во однос на поставување на бетонските стојалишта на кантите.

Советничката Сузана Делева постави прашање колку луѓе моментално се на платен список на МЗТ, колкав е месечниот износ што се издвојува за плати и дали платата на редовно се исплаќа на вработените, односно даи клубот должи во однос на плати

Советничката Сања Несторовска Лазарова постави прашање-Поврзано со предходното прашање од предходната седница (Прашање до службите, дали можат да изготват листа за трошоци за електрична енергија за сите јани установи кои што се наоѓаат под Општината за тековнава година) , повторно да се изработи табеларен приказ за потрошена електрична енергија,корисници во Општина Аеродром во период од 2020 до 2023 се мисли на Училишта, Градинки..

Советникот Васе Канзуров постави прашање

- се однесува за решавање на проблемот со изгорената куќа.Во одговорот даден од колегата вработен од службите Страшко Хаџикоцев и потврден од Иван Кокалановски ми е одговорено дека нејасен е наодот за починатата госпоѓа и историјата на нејзиниот објект, немале надлежност за статусот на бездомниците како Општина и сл. Во првичниот одговор од Општината во соработка со колегата Страшко Хаџикоцев добив втор корегиран одговор каде што бев кај него во канцеларија ми ја објасни ситуацијата и ми беше одговорено во месец Мај дека процесот на решавање на проблемот е во тек. Советникот побара истиот одговор да му се прати како би можел да им одговори на граѓаните.

Советничката Вангелина Мојановска постави прашање - до каде е изградбата на паркот Радост во Ново Лисиче? Имаше една гужва таму, се промовираше паркот, се почна градбата, меѓутоа во овој момент градбата не ја гледаме, стагнира. Која е причината што не се гради, кога се планира да биде готов, бидејќи таму имаше донациа колку што знам на Советот беше изгласана и дали воопшто се планира тој парк да се гради, бидејќи на Советот ни беше образложено дека маркици се бришат и дали тие маркици навистина се избришани или пак има проблем поврзаност на паркот со маркиците.

Советникот Дејан Ристовски постави прашања

- На 14.08 на местото Бановина имаше пожар поради кој од брзата интервенција од пожарната екипа на Автокоманда не прерасна во трагедија. Пожарот се случил на приватен имот кој е тотално запуштен и имаше депонии кои најверојатно го предизвикале пожарот. Пожарот се обидуваше да стигнеи до куќите на ул. Богомилски поход, поради сувата трева и дрвјата кои никој не ги средил и искосил.Бидејќи таму имаше отпад, по законот за отпад може да интервенира и самата Општина и Градоначалникот од член 40. Дали Градоначалникот ќе се сврти малку околу жителите кој го добил мандатот да биде Градоначалник.

-Жителите од Општина Аеродром, поготово од населбата Ново Лисиче, Горно Лисиче и Аеродром цело лето се гушеа од палењето на сметот во Вардариште. Лани Градиначалникот во истиот период вети дека ќе има средби со Градоначалникот на Гази Баба, прашувам дали е направена било каква комуникација за овој проблем и ако не може да се реши, да се каже за да се бара спасот во други институции кои може ќе се зафатат со решавање на овој проблем

-Дали фирмата МБМ архитект која има склучено договор со Општина Аердром за надзор на градежни работи во износ од 115.000 евра е надлежна за извршување а надзор за заменување на бетонските плочки на плочниците кај зградите во Ново Лисиче и ако е, барам да ми се достави извештајот за извршен технички преглед за да ги видиме пропустите.

-Бидејќи Централната Власт не го поддржа Илинденскиот марш, Општина Аеродром го финансираше од свои пари. Се беше добро до оној момент додека не излегоа сликите од секретарот на СДСМ Зечевич, како јаваат на истите коњи на кои Општина Аеродром ги плати.Ме интересира дали ние го плаѓаме и нивното јавање на СДСМ.

-Како се унапредува квалитетот на жителите на Населба Лисиче со изградба на високо катници, со што ќе е подобри квалитетот на животот

-Дали и кога е пуштена Иницијативата за споменикот на Ќосето во Град Скопје и ако е пиштена каков е одговорот и да ми се достави ако е одговорено од Град Скопје

Советникот Љупчо Недески постави прашање-Дали до крајот на мандатот на Градоначалникот Тимчо Муцунски Општина Аеродром ќе има нова Општинска зграда

Советникот Даниел Самарџиски постави прашања- ќе пренесам две прашања од наши граѓани кои што се доставени до Општината, бидејќи тука живеат. Проблемите им се од Јавните претпријатија на Град Скопје и бараат Општината да се задолжи, да реагира до комунална хигиена да ги вратат контејнерите на сервисната улица кај Рударски институт во нивните простории, а сега се поставени на сред улица. Да се реагира до Јавното претпријатие комунална хигиена да ги вратат во оградените места кај што беа предвидени за контејнери.

-Вработени во угостителските објекти и во делот кај луна паркотшто е кај Авиончето, каде што работат во неподносливи услови поради што после попладневните часови големиот канал на водовод и канализација пушта лоша миризба и не можат да функционираат угостителски објекти со лоша миризба во околината.Да се реагира до водовод и канализација

Дневниот ред беше исцрпен

Со тоа заврши 31-та седница на Советот на Општина Аеродром.

 Претседател на Совет

 на Општина Аеродром

 Дејан Митески